paragraph_text: Početkom 2019. Novosti su svečano obilježile izlazak 1000. broja. Svečanost je priređena u zgradi Hrvatskog novinarskog društva, a pohodili su je Milorad Pupovac, Nadežda Čačinovič, Budimir Lončar, Ivica Đikić, Vesna Teršelič, Drago Pilsel i Hrvoje Klasić, ali i veleposlanici Srbije, Slovenije i Norveške u Hrvatskoj. Predsjednik Hrvatskog novinarskog društva Hrvoje Zovko tom je prigodom izjavio kako su Novosti "odavno prerasle okvire manjinskog glasila" i da se u njima "između ostaloga, osjeti i duh legendarnog Feral Tribunea”.<ref name="Večernji-1000. izdanje">